Kuhmoisten torisääntö 1.1.2016 alkaen

Torimyynnissä Kuhmoisten torilla on noudatettava voimassa olevien lakien ja asetusten, sekä torimyyntiä valvovien viranomaisten ohjeiden ja määräysten lisäksi seuraavia torisääntöjä.

1. Vuokralainen vastaa siitä, että hänellä on kaikki tarvittavat luvat myyntitoiminnan harjoittamiseen. Kunta ei ole vastuussa vahingosta, joka toimijalle aiheutuu toiminnassa tarvittavien lupien epäämisestä. Vuokralainen vastaa kunnalle tai kolmannelle osapuolelle mahdollisesti aiheuttamastaan vahingosta tai haitasta.
2. Vuokralainen ei saa ilman vuokranantajan kirjallista lupaa siirtää tai luovuttaa vuokraoikeuttaan tai sen osaa kolmannelle osapuolelle.
3. Kuhmoisten torilla saa pitää tuotteita myytävänä ympäri vuoden maanantaista sunnuntaihin  
   klo 8.00 – 15.00. Myyntipaikan pystyttämisen saa aloittaa aikaisintaan klo 7.00 ja sen on oltava purettuna ja alue siivottuna klo 17.00 mennessä. Varsinainen toripäivä on torstai.

Iltatoritapahtumia voidaan järjestää eri sopimuksella klo 17.00 – 20.00.

1. Sopimuksen toripaikan vuokraamisesta kuukaudeksi, vuodeksi tai koko torin vuokraamiseksi tekee teknisen toimen hallintosihteeri. Koko toria vuokrattaessa tulee ottaa huomioon, että kuukausi- ja vuosipaikkasopimukset ovat myös tuolloin voimassa.
2. Vapaalle toripaikalle voi asettaa tuotteita myyntiin päivävuokraa vastaan ilman etukäteen tehtävää paikkavarausta. Varatut kuukausi- ja vuosipaikat näkyvät torin ilmoitustaululla.
3. Päivävuokra 15 € (sis. alv 24 %) tulee maksaa etukäteen Kuhmoisten kunnan tilille FI73 5176 0420 0046 54 (viestiin: Toripaikkamaksu, myyntipäivä ja myyjän nimi) ja ottaa maksukuitti mukaan. Jos torimyyjällä ei ole esittää maksukuittia, peritään paikanpäällä toripaikkamaksu 18 €. Toripaikka 46:den vuokra on etukäteen maksettuna 21 € (sis. alv 24 €) ja paikanpäällä maksettuna 24 € (sis. alv 24 %).
4. Myyntipaikalla tulee olla näkyvillä vähintään A4 -kokoinen, selkeästi luettavissa oleva nimikyltti, jossa on yrityksen nimi ja Y-tunnus.
5. Vuokralainen huolehtii, etteivät myyntipaikalla kertyvät roskat leviä myyntipäivän aikana ympäristöön ja myynnin päätyttyä huolehtii myyntipaikkansa siisteydestä ja toimittaa jätteet pois jätepisteeseen.
6. Torimyyjien ajoneuvot tulee säilyttää toriaikana torialueen ulkopuolella, myyntipaikalle mahtuvan ajoneuvon voi kuitenkin jättää torialueelle, jos myynti tapahtuu suoraan ajoneuvosta.
7. Sähkön voi ostaa lisämaksusta osalle toripaikoista. Mikäli toripaikalla käytetään sähköä, on sähköturvallisuutta koskevia määräyksiä noudatettava. Kauppiaiden käyttämien sähkölaitteiden tulee olla ehjiä, ulkokäyttöön soveltuvia, suojaeristettyjä, suojamaadoitettuja tai suojajännitteellä toimivia. Sähköjohdot on sijoitettava niin, ettei niistä aiheudu muille vaaraa tai haittaa.
8. Tori voi olla suljettuna myynniltä erityisestä syystä ja siitä ilmoitetaan torin ilmoitustaululla, sekä viestillä kuukausi- ja vuosipaikkojen haltijoille vähintään viikkoa ennen sulkua.
9. Teknisen toimen asettamalla torivalvojalla ja teknisellä johtajalla tai nimeämällään varahenkilöllä on oikeus puuttua epäkohtiin ja tarvittaessa poistaa torimyyjä torialueelta.
10. Mahdollisista poikkeuksista torin käyttöön tulee neuvotella teknisen johtajan kanssa.

Kuhmoisten kunnan tekninen lautakunta

Taksojen päivitys 2017

.